CELEX: 52011PC0339
Language: sl
Date: 2011-06-10
Title: Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/008 AT/AT&amp;S, Avstrija)

|
			
		
		
		52011PC0339
		
			Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji v skladu s točko 28 Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju (vloga EGF/2010/008 AT/AT&S, Avstrija) /* KOM/2011/0339 končno */
			
				
		
		
			
			   	OBRAZLOŽITVENI MEMORANDUM
Točka 28 Medinstitucionalnega
sporazuma z dne 17. maja 2006 med Evropskim parlamentom, Svetom in
Komisijo o proračunski disciplini in dobrem finančnem poslovodenju[1]
omogoča uporabo sredstev Evropskega sklada za prilagoditev globalizaciji
(ESPG) na podlagi mehanizma prilagodljivosti do letne zgornje meje
500 milijonov EUR poleg ustreznih razdelkov finančnega okvira.
Pravila, ki se uporabljajo za prispevke iz
ESPG, so določena v Uredbi (ES) št. 1927/2006 Evropskega parlamenta
in Sveta z dne 20. decembra 2006 o ustanovitvi Evropskega sklada za
prilagoditev globalizaciji[2].
Avstrija je vlogo EGF/2010/008 AT/AT&S za
finančni prispevek iz ESPG vložila 11. marca 2010 po
odpuščanju presežnih delavcev v podjetju AT&S v Avstriji.
Komisija je vlogo temeljito preučila in v
skladu s členom 10 Uredbe (ES) št. 1927/2006 sklenila, da so
izpolnjeni pogoji za finančni prispevek na podlagi navedene uredbe.
POVZETEK VLOGE IN ANALIZA
 Ključni podatki: ||   
 Referenčna št. ESPG || EGF/2010/008 
 Država članica || Avstrija 
 Člen 2 || (c) – izjemne okoliščine 
 Glavno podjetje || AT&S (Austria Technologie & Systemtechnik Aktiengesellschaft) 
 Dobavitelji in proizvajalci v poproizvodni fazi || 0 
 Referenčno obdobje || 1. 9. 2009–31. 12. 2009 
 Datum začetka izvajanja prilagojenih storitev || 15. 9. 2009 
 Začetek uporabe || 11. 3. 2010 
 Odpuščeni presežni delavci v referenčnem obdobju || 167 
 Odpuščeni presežni delavci pred referenčnim obdobjem in po njem || 0 
 Upravičeni odpuščeni presežni delavci skupaj || 167 
 Odpuščeni presežni delavci, za katere je predvidena pomoč || 74 
 Izdatki za prilagojene storitve (v EUR) || 1 806 658 
 Izdatki za izvajanje ESPG[3] (v EUR) || 72 000 
 Izdatki za izvajanje ESPG (v %) || 3,8 
 Celotni proračun (v EUR) || 1 878 658 
 Prispevek ESPG (65 %) (v EUR) || 1 221 128 
1.                      
Vloga je bila Komisiji predložena 11. marca
2010, z dodatnimi informacijami pa je bila dopolnjena do 22. februarja
2011.
2.                     
Vloga izpolnjuje merila za uporabo sredstev ESPG iz
člena 2(c) Uredbe (ES) št. 1927/2006 in je bila vložena v roku
10 tednov, kot je določeno v členu 5 navedene uredbe.
Povezava med odpuščenimi presežnimi
delavci in velikimi strukturnimi spremembami v svetovnih trgovinskih tokovih
zaradi globalizacije ali svetovne finančne in gospodarske krize
3.                     
Da bi Avstrija dokazala povezavo med
odpuščanjem presežnih delavcev in velikimi strukturnimi spremembami v
svetovnih trgovinskih tokovih zaradi globalizacije, trdi, da se je proizvodnja
tiskanih vezij (PCB)[4] v Evropi nekaj časa
obnašala kot evropski sektor mobilne telefonije, tj. masovna proizvodnja je
bila preseljena v gospodarstva z nizkimi plačami, zlasti v Azijo in to
predvsem na Kitajsko. V Aziji je proizveden velik del mobilnih telefonov in
naprav kot tudi skoraj tri četrtine svetovnega obsega PCB (dejavnik
bližine). Avstrija poleg tega trdi, da je Komisija z odobritvijo več vlog
za prispevek iz ESPG v sektorju mobilne telefonije v preteklosti že priznala,
da tak prenos proizvodnih zmogljivosti pomeni strukturno spremembo v svetovnih
trgovinskih tokovih.
4.                     
Avstrija z navedbo tržne analize, ki jo je maja
2009 izvedlo Združenje za industrijo tiskanih vezij (Verband der
Leiterplattenindustrie VdL) s sedežem v Nemčiji navaja, da se je
evropski obseg proizvodnje PCB v Evropi leta 2008 zmanjšal za 10,8 % v
primerjavi s prejšnjim letom, medtem ko je bilo zmanjšanje manj poudarjeno v
jugovzhodni Aziji, vključno s Kitajsko (-5,4 %), in na svetovni ravni
(-4,8 %). Kar zadeva evropske proizvajalce PCB, se je njihovo število
zmanjšalo s 333 leta 2007 na 307 leta 2008.
5.                     
Podjetje AT&S je eden vodilnih proizvajalce PCB
in eden največjih proizvajalcev v Evropi ter ima več proizvodnih
obratov v Avstriji (Leoben/Štajerska, Fehring/Štajerska, Celovec/Koroška), na
Kitajskem (tovarna v Šanghaju od leta 2002), v Indiji (tovarna v Nanjangudu od
leta 1999) in Koreji (tovarna v Ansanu od leta 2006).
Po zmanjšanju povpraševanja po tiskanih vezjih
(- 40 % v poslovnem letu 2008/2009 v primerjavi s prejšnjim letom) se
je podjetje AT&S novembra 2008 odločilo preseliti svojo celotno
masovno proizvodnjo PCB iz Leobna v Šanghaj, ker je povzročilo obsežno zmanjšanje
štajerskega obrata in serijo odpuščanj v obdobju več kot enega leta.
V Avstriji ostaja le proizvodnja majhnih in srednje velikih serij za evropski
trg, zlasti za dobavo avtomobilskemu in industrijskemu sektorju.
Prikaz števila odpuščenih presežnih
delavcev in skladnost z merili iz člena 2(c)
6.                     
Avstrija je vlogo vložila na podlagi merila za
pomoč iz člena 2(c) Uredbe (ES) št. 1927/2006. Navedena
določba vlagateljem omogoča odstopanje od zahtev iz člena 2(a)
in (b) na malih trgih dela ali v izrednih okoliščinah, kadar
odpuščanje presežnih delavcev resno vpliva na zaposlovanje in lokalno
gospodarstvo. V tem primeru mora vlagatelj navesti, katere so glavne zahteve za
upravičenost, ki jih njegova vloga ne izpolnjuje, in glede katerih torej
prosi za odstopanje.
Avstrijski organi so navedli, da v svoji vlogi
želijo odstopanje od člena 2(a), ki kot običajni prag določa
vsaj 500 presežnih delavcev v obdobju štirih mesecev.
7.                     
Vloga se nanaša na 167 odpuščenih presežnih
delavcev v obratu AT&S Leoben v štirimesečnem referenčnem obdobju
od 1. septembra 2009 do 31. decembra 2009. Število
odpuščanj je bilo izračunano v skladu z drugo alineo drugega odstavka
člena 2 Uredbe (ES) št. 1927/2006.
Dolga serija odpuščanj v obratu v Leobnu je
opisana v vlogi, kot sledi: sredi decembra 2008 je bilo odpuščenih 298
delavcev, 167 delavcev v štirimesečnem referenčnem obdobju od
septembra do decembra 2009, 138 začasnih delavcev pa pred iztekom njihovih
pogodb med novembrom 2008 in avgustom 2009. To so skupaj 603 odpuščeni
delavci v 13 mesecih in pol. Leta 2006 je bilo izgubljenih še dodatnih 200
delovnih mest po zaprtju obrata AT&S Fohndorf, ki je približno 50 km
oddaljen od Leobna. Podjetje AT&S je avstrijske organe o načrtih
kolektivnega odpuščanja obvestilo ob različnih časih v skladu s
posebnimi roki za obveščanje, ki jih določa avstrijski sistem
zgodnjega obveščanja (Frühwarnsystem) (člen 45a zakona o
pospeševanju trga dela – Arbeitsmarktförderungsgesetz, AMFG). Zaradi pravil o obveščanju,
ki jih določa avstrijski zakon, kombinirana vloga ESPG, ki bi zajemala vse
delavce, ni bila mogoča.
8.                     
Po podatkih avstrijskih organov so razmere v Leobnu
zelo težke. Stopnja brezposelnosti se je v okrožju avgusta 2009 povečala
za 51,6 % v primerjavi s prejšnjim letom in na voljo je malo delovnih mest
(kot brezposelnih je bilo prijavljenih 1 746 oseb, na voljo pa je bilo
samo 180 prostih delovnih mest). Avstrija trdi, da imajo odpuščanja v
podjetju AT&S pomemben vpliv na okrožje Leoben in okoliško regijo po NUTS
III Östliche Obersteiermark (Vzhodna Zgornja Štajerska), ker trg ne nudi dovolj
zaposlitvenih možnosti delavcem, od katerih so mnogi nizko kvalificirani,
usposobljeni v podjetju. Regija po ravni NUTS III se sooča še z
izzivom nadpovprečnega zmanjšanja prebivalstva in nadpovprečno
starajočim se prebivalstvom. Poleg tega se vlagatelj sklicuje na dejstvo,
da je dolgotrajna brezposelnost na Štajerskem (raven NUTS II) na splošno višja
od nacionalnega povprečja in da ostaja regionalni bruto domači
proizvod Štajerske pod nacionalnim povprečjem.
9.                      
Štajersko so prizadela tudi druga množična
odpuščanja, za katera so bile pri Komisiji vložene vloge za prispevek iz
ESPG: 744 odpuščenih presežnih delavcev v devetmesečnem obdobju v
avtomobilskem sektorju (vloga EGF/2009/009, ki jo je proračunski organ
odobril leta 2009, UL L 347, 24.12.2009), in 476 odpuščenih presežnih
delavcev v devetmesečnem obdobju v kovinskem sektorju (vloga EGF/2010/007,
za katero je v pripravi ločeni predlog Komisije).
10.                 
Službe Komisije menijo, da imajo 167 zadevnih
odpuščenih presežnih delavcev in odpuščanja iz istega razloga pred
referenčnim štirimesečnim obdobjem pomemben učinek na
zaposlovanje in gospodarstvo na lokalni ravni in ravni NUTS III, ter da
je, v povezavi s posebnostjo v zvezi s pravili obveščanja glede
množičnega odpuščanja v Avstriji, merilo o izjemnih okoliščinah
iz člena 2(c) Uredbe (ES) št. 1927/2006 izpolnjeno.
Razlaga nepredvidene narave teh
odpuščanj presežnih delavcev
11.                 
Avstrija v vlogi navaja, da odpuščanja v tem
obsegu niso bila predvidljiva kljub dejstvu, da je bila preselitev masovne
proizvodnje PCB v Azijo trend, ki je bil opazen že nekaj let. Podjetje AT&S
je sprva nameravalo ohraniti posebne visokotehnološke dele proizvodnje PCB v
Avstriji, a do tega nazadnje ni prišlo zaradi poslabšanih finančnih in ekonomskih
razmer v letih 2008 in 2009, vključno s povečanim pritiskom na
nabavne cene, šibkim ameriškim dolarjem v razmerju do evra in povečanjem
plač v evropskih tovarnah.
Opredelitev podjetij, ki odpuščajo,
in delavcev, za katere je predvidena pomoč
12.                  
V vlogi je navedenih 167 odpuščanj v enem
samem podjetju AT&S (Austria Technologie & Systemtechnik
Aktiengesellschaft), do katerih je prišlo v štirimesečnem referenčnem
obdobju. Pomoč je predvidena za 74 od teh delavcev (44,3 %) v okviru delavske
ustanove podjetniške vrste (AT&S-Unternehmensstiftung), kakor je
opredeljena v zvezni Direktivi AMF/18-2010[5]. Od preostalih
delavcev, ki se niso prijavili v ustanovi, so nekateri našli novo zaposlitev,
medtem ko drugih prijava v ustanovi ni zanimala.
13.                 
Delavci, za katere je predvidena pomoč:
 Kategorija || Število || Odstotek 
 Moški || 43 || 58,1 
 Ženske || 31 || 41,9 
 Državljani EU || 72 || 97,3 
 Državljani držav, ki niso članice EU || 2 || 2,7 
 Stari od 15 do 24 let || 2 || 2,7 
 Stari od 25 do 54 let || 65 || 87,8 
 Stari od 55 do 64 let || 7 || 9,5 
 Starejši od 64 let || 0 || 0,0 
14.                 
Med prizadetimi delavci ali delavci, za katere je
predvidena pomoč, ni takih z dolgotrajnimi zdravstvenimi težavami ali
invalidnostjo.
15.                 
Razčlenitev po poklicnih kategorijah:
 Kategorija || Število || Odstotek 
 Tehniki in drugi strokovni sodelavci || 22 || 29,7 
 Uradniki za pisarniško poslovanje || 3 || 4,1 
 Upravljavci strojev, industrijski izdelovalci in sestavljavci || 49 || 66,2 
16.                  
Avstrija je v skladu s členom 7 Uredbe
(ES) št. 1927/2006 potrdila, da je uporabila politiko enakosti žensk in
moških ter politiko nerazlikovanja ter da ju bo v različnih fazah
izvajanja ESPG in še zlasti pri dostopu do njega še naprej uporabljala.
Opis zadevnega območja ter njegovih
organov in zainteresiranih strani
17.                 
Odpuščanja po ravni NUTS II zadevajo
deželo Steiermark (Štajerska, AT22), eno od avstrijskih devetih zveznih dežel,
po ravni NUTS III pa Östliche Obersteiermark (Vzhodna Zgornja Štajerska,
AT 223), predvsem pa okrožje Leoben z njegovo glavno mestno občino,
mestom Leoben. Štajerska je območje, v katerem prevladuje industrija[6],
njeno gospodarstvo pa je v glavnem odvisno od nekaj velikih podjetij v
elektronski in kovinski industriji, kot sta podjetje AT&S in skupina
Voest-Alpine.
18.                 
Med glavnimi zainteresiranimi stranmi so deželna
vlada Štajerske (Amt der Steiermärkischen
Landesregierung), zavodi za zaposlovanje Štajerske
in okrožja Leoben (Landes- und Bezirksgeschäftsstellen des
Arbeitsmarktservice/AMS), Štajerska gospodarska zbornica (Wirtschaftskammer
Steiermark), sindikat kovinske, tekstilne in živilsko-predelovalne
industrije (Gewerkschaft Metall-Textil-Nahrung) član Avstrijske zveze
sindikatov (Österreichische Gewerkschaftsbund/ÖGB) in Regionalmanagement
Obersteiermark Ost GmbH, ena od avstrijskih agencij za regionalni
razvoj, ki spodbuja razvoj trajnostne regionalne politike.
Pričakovani vpliv odpuščanja
presežnih delavcev na stopnjo zaposlenosti na lokalni, regionalni ali državni
ravni
19.                  
Podjetje AT&S je bilo do decembra 2008
največji delodajalec v regiji. Avstrija trdi, da 167 odpuščanj v
štirih mesecih in odpuščanja v podjetju v mesecih pred referenčnim
obdobjem (navedena pod točko 7) izpostavljajo lokalni in regionalni trg
dela hudemu pritisku.
Avstrija z navajanjem podatkov urada Statistik
Austria in zavoda za zaposlovanje Leoben trdi, da imajo odpuščanja v
podjetju AT&S pomemben vpliv na okrožje Leoben in na okoliško regijo po
ravni NUTS III, ker trgi ne nudijo dovolj zaposlitvenih priložnosti
odpuščenim delavcev, od katerih so mnogi nizko kvalificirani ljudje, ki
jih je podjetje usposobilo za posebna dela. Stopnja brezposelnosti se je v
Leobnu povečala za + 51,6 % avgusta 2009 v primerjavi s
prejšnjim letom (brezposelnost je prijavilo 1 746 ljudi, na voljo pa je
bilo samo 180 prostih delovnih mest), kar pomeni večje povečanje
brezposelnosti kot na Štajerskem (+ 33,7 %) in na nacionalni ravni
(+ 30 %). Ta regija po ravni NUTS III se sooča še z izzivom
nadpovprečnega zmanjšanja prebivalstva in nadpovprečno
starajočim se prebivalstvom. Poleg tega se vlagatelj sklicuje na dejstvo,
da je dolgotrajna brezposelnost na Štajerskem (raven NUTS II) na splošno višja
kot je nacionalno povprečje, in da ostaja regionalni bruto domači
proizvod Štajerske pod nacionalnim povprečjem (podatki za leto 2006)[7].
Usklajeni sveženj prilagojenih storitev,
ki jih je treba financirati, in razčlenitev predvidenih stroškov,
vključno z dopolnjevanjem z ukrepi, financiranimi iz strukturnih skladov
20.                  
Predlog zajema naslednje ukrepe, ki skupaj
sestavljajo usklajeni sveženj prilagojenih storitev za ponovno
vključevanje 74 delavcev, za katere je predvidena pomoč, na trg dela.
Delavci bodo ukrepov deležni v okviru AT&S-Unternehmensstiftung,
delavske ustanove podjetniške vrste, ki je bila ustanovljena januarja 2009 kot
del socialnega načrta podjetja po pogajanjih med socialnimi partnerji
konec leta 2008. Organ, pristojen za dodelitev prilagojenih storitev, je Team 4
Projektmanagement GmbH.
21.                  
Ukrepe za 74 delavcev, za katere je predvidena
pomoč in so prijavljeni v ustanovi, nadzira svet ustanove, ki ga
sestavljajo zavod za zaposlovanje Štajerske (Arbeitsmarktservice, AMS),
predstavniki delodajalcev in zaposlenih ter dežele Štajerske. Zadnji zagotavlja
tudi koordinacijo z drugimi regionalnimi politikami trga dela. Ocenjen je pomen
vsakega ukrepa za trg dela, ki ga sofinancira ESPG, ter zagotovljena
usklajenost s pravili ustanove (Stiftungsordnung) in drugimi veljavnimi
sklopi predpisov. Spremlja se napredek posameznih delavcev za zagotavljanje
izvajanja načrtov, ki so bili odobreni v začetnih fazah programa. V
skladu s členom 18 zakona o zavarovanju za primer brezposelnosti (Arbeitslosenversicherungsgesetz,
ALVG) morajo delavci v programih sodelovati s polno časovno obveznostjo.
–     
Informiranje in prijava v delavsko ustanovo: Splošno informiranje za vse odpuščene presežne delavce z
možnostjo, da se delavci prijavijo v delavski ustanovi. Sredstva za to so bila
določena v proračunu za 74 delavcev.
–     
Poklicno svetovanje (trije moduli): Sredstva za to so bila določena v proračunu za 73 delavcev.
Dejavnost običajno traja šest tednov, z možnostjo podaljšanja na
največ 12 tednov v posebnih primerih. Sestavljajo jo trije moduli, in
sicer: obvezna analiza možnosti/izdelava profila, ponovna zaposlitev, kadar je
možno, z zasedanjem trenutno prostih delovnih mest, in za druge udeležence
razvitje realističnega načrta poklicne poti. Ureditve za zadnje so
določene v sporazumu, ki ga podpišejo delavec, delavska ustanova in
regionalni AMS, in je podlaga za udeleženčeve nadaljnje dejavnosti v
okviru ustanove.
–     
Dejavno iskanje zaposlitve: Ta ukrep je namenjen predvsem vsem udeležencem, ki po poklicnem
svetovanju ne želijo doseči višje kvalifikacije. Načrtovan je za 18
delavcev. Dejavno iskanje zaposlitve se izvaja v tesnem sodelovanju z
regionalnim AMS in običajno traja 14 tednov, lahko pa se podaljša do 22
tednov v posebnih primerih (na primer za udeležence, starejše od 50 let, ali
ljudi z zmanjšano delovno sposobnostjo). Na voljo je tudi delavcem, ko so
zaključili svoje ukrepe usposabljanja.
–     
Individualno usposabljanje: Ta ukrep je načrtovan za 73 delavcev in lahko zajema
usposabljanje, ki ga je odobril zavod za zaposlovanje Štajerske v svojem
katalogu ukrepov. Tečaje, ki niso navedeni v katalogu, lahko AMS odobri na
individualni osnovi, če so v skladu z delavčevo odobreno poklicno
potjo. Primeri razpoložljivega usposabljanja so: daljši študij, ki omogoči
višjo raven kvalifikacij (visoka poklicna šola – Fachhochschule,
univerza, višje šole), klasična nadgradnja znanj in spretnosti na
delavčevih prejšnjih področjih (npr. usposabljanje za preddelavca) in
začetno poklicno usposabljanje ki je priprava za spremembo poklicne poti
na področjih, kot je na primer področje zdravstvenega varstva. Del
študija in poklicnega usposabljanja ne bo treba sofinancirati iz ESPG, ker je v
avstrijskem izobraževalnem sistem na voljo brezplačno. V primerih, kadar
odobreni program usposabljanja traja dlje od obdobja izvajanja ESPG, bodo
dodatno financiranje zagotovili podjetje AT&S, zavod za zaposlovanje in
dežela Štajerska[8].
–     
Nadomestilo za usposabljanje in iskanje
zaposlitve[9]: To nadomestilo je izplačano vsem 74 delavcem samo za čas
trajanja njihove udeležbe v ukrepih za dosego kvalifikacij in dejavnega
ponovnega vključevanja v trg dela v okviru delavske ustanove. V prvih
šestih mesecih vsak odpuščeni presežni delavec prejme 350 EUR na mesec in
pozneje 70 EUR na mesec. To nadomestilo skupaj z dnevnicami ne sme
presegati delavčeve osnove za izračun nadomestila za primer
brezposelnosti. Izplačevanje nadomestila za primer brezposelnosti je
ustavljeno v obdobju izplačevanja teh nadomestil za usposabljanje.
–     
Dnevnice v času trajanja ukrepov
usposabljanja in iskanja zaposlitve[10]: To nadomestilo je izplačano vsem 74 delavcem samo za čas
trajanja njihove udeležbe v ukrepih za dosego kvalifikacij in dejavnega
ponovnega vključevanja v trg dela v okviru delavske ustanove. Vsakemu odpuščenemu
delavcu omogoča, da v ukrepih resno sodeluje s polno časovno
obveznostjo. Stroški na delavca/mesec znašajo 950 EUR. To nadomestilo
skupaj z nadomestilom za usposabljanje in iskanje zaposlitve ne sme presegati
delavčeve osnove za izračun nadomestila za primer brezposelnosti.
Izplačevanje nadomestila za primer brezposelnosti je ustavljeno v obdobju
izplačevanja teh dnevnic.
22.                  
Izdatki za izvajanje ESPG, vključeni v vlogo v
skladu s členom 3 Uredbe (ES) št. 1927/2006, zajemajo pripravo,
širjenje informacij in obveščanje javnosti ter nadzor in upravljanje
delavske ustanove AT&S. Vsi partnerji, ki so vključeni v ukrepe, so
zavezani k obveščanju o podpori ESPG. Stroški upravljanja ustanove bodo
izračunani sorazmerno s številom dejanskih udeležencev in ne bodo
presegali 271 EUR na osebo.
23.                 
Prilagojene storitve, ki so jih predstavili
avstrijski organi, so aktivni ukrepi na trgu dela v okviru upravičenih
ukrepov iz člena 3 Uredbe (ES) št. 1927/2006. Avstrijski organi
ocenjujejo, da skupni stroški teh storitev znašajo
1 806 658 EUR, izdatki za izvajanje ESPG pa 72 000 EUR
(kar je 3,8 % celotnega zneska). Skupni zaprošeni prispevek iz ESPG je
1 221 128 EUR (65 % skupnih stroškov).
 Ukrepi || Predvideno število delavcev, ki bodo prejeli pomoč || Predvideni strošek na delavca, ki bo prejel pomoč (v EUR) || Skupni stroški (ESPG in nacionalno sofinanciranje) (v EUR) 
 Prilagojene storitve (prvi odstavek člena 3 Uredbe (ES) št. 1927/2006) 
 Informiranje in prijava v delavsko ustanovo || 74 || 300 || 22 200 
 Poklicno usmerjanje – trije moduli (Berufsorientierung – 3 Module) || 73 || 1 000 || 73 000 
 Stalno posvetovanje in dejavno iskanje zaposlitve (laufende Beratung und aktive Jobsuche) || 18 || 1 000 || 18 000 
 Individualno usposabljanje (Individuelle Qualifizierung) || 73 || 3 718 || 271 414 
 Nadomestilo za usposabljanje in iskanje zaposlitve (Zuschussleistung/Stipendium bei aktiver Beratung, Jobsuche oder Ausbildung) || 74 || 1 327,16 || 98 210 
 Dnevnice v času trajanja ukrepov usposabljanja in iskanja zaposlitve (Schulungsarbeitslosengeld) || 74 || 17 889,65 || 1 323 834 
 Vmesni seštevek prilagojenih storitev ||   || 1 806 658 
 Izdatki za izvajanje ESPG (tretji odstavek člena 3 Uredbe (ES) št. 1927/2006) 
 Priprava ||   || 10 000 
 Upravljanje delavske ustanove AT&S (ustanova za iskanje zaposlitve) ||   || 20 000 
 Širjenje informacij in obveščanje javnosti ||   || 10 000 
 Nadzor ||   || 32 000 
 Vmesni seštevek izdatkov za izvajanje ESPG ||   || 72 000 
 Skupni predvideni stroški ||   || 1 878 658 
 Prispevek iz ESPG (65 % skupnih stroškov) ||   || 1 221 128 
24.                  
Avstrija je potrdila, da navedeni ukrepi
dopolnjujejo ukrepe, financirane iz strukturnih skladov, dvojno financiranje pa
je izključeno. Avstrijski operativni program ESS se v okviru cilja 2
osredotoča na dolgotrajno brezposelne, cilj ESPG pa je delavcem pomagati
takoj po odpuščanju. Zato med skladi ni prekrivanja.
Datum začetka ali predvidenega
začetka izvajanja prilagojenih storitev za zadevne delavce
25.                  
Avstrija je prilagojene storitve za zadevne
delavce, vključene v usklajeni sveženj, predlagan za sofinanciranje iz
ESPG, začela izvajati 15. septembra 2009, kar je datum, na
katerega so se prvi delavci prijavili v delavski ustanovi. Zato je ta datum
začetek obdobja upravičenosti za katero koli pomoč, ki bi se
lahko dodelila iz ESPG.
Postopki za posvetovanje s socialnimi
partnerji
26.                  
Dialog s socialnimi partnerji o načinu
ublažitve učinkov izgube zaposlitve za zadevne delavce se je začel,
ko je podjetje AT&S avstrijske organe obvestilo o načrtovanih
odpuščanjih, v skladu z avstrijskim sistemom zgodnjega obveščanja (Frühwarnsystem).
Koncept izvajanja za delavsko ustanovo AT&S sta podpisala Štajerska gospodarska
zbornica in sindikat kovinske, tekstilne in živilsko-predelovalne industrije (5. 2. 2009 in 23. 7. 2009).
27.                  
Avstrija je pojasnila, da je avstrijski sporazum
socialnih partnerjev prostovoljna ureditev predvsem neformalne narave in ni
zakonsko urejena[11]. Samo če se
podjetja odločijo sodelovati v posebnih ukrepih politike zaposlovanja, za
njih veljajo zadevna pravila zavodov za zaposlovanje (AMS). Odpuščanja, ki
jih zajema ta vloga, temeljijo na sporazumih med delodajalcem in svetom delavcev
(Betriebsvereinbarungen) in ne na kolektivnih pogodbah, ki so bile
dosežene za cel sektor.
Informacije o ukrepih, ki so obvezni v
skladu z nacionalno zakonodajo ali kolektivnimi pogodbami
28.                  
Glede meril iz člena 6 Uredbe (ES)
št. 1927/2006, so avstrijski organi v vlogi:
·      potrdili, da finančni prispevek iz ESPG ne nadomešča ukrepov,
za katere so v skladu z nacionalno zakonodajo ali kolektivnimi pogodbami
odgovorna podjetja,
·      dokazali, da predvideni ukrepi pomenijo pomoč za posamezne delavce
in se ne uporabljajo za prestrukturiranje podjetij ali sektorjev,
·      potrdili, da navedeni upravičeni ukrepi niso bili financirani iz
drugih finančnih instrumentov EU.
Sistemi upravljanja in nadzora 
29.                  
Avstrija je Komisijo obvestila, da bo podjetje
AT&S zagotovilo 47 % nacionalnega sofinanciranja, zavodi za
zaposlovanje Štajerske AMS 38,5 % in dežela Štajerska 14,5 %. Če
se dodeli prispevek ESPG, se finančni prispevki delavcev samih, za katere
je predvidena pomoč (2 500 EUR za vsakega delavca), štejejo za predfinanciranje
in jih bo delavcem povrnila delavska ustanova.
30.                  
Avstrija je potrdila, da bo finančni prispevek
upravljal isti organ, ki upravlja ESS: enota VI/INT/9 v okviru Zveznega
ministrstva za delo, socialne zadeve in varstvo potrošnikov (Bundesministerium
für Arbeit, Soziales und Konsumentenschutz, BMASK) bo delovala kot organ
upravljanja in izvajalec plačil. Organ finančnega nadzora za ESPG ni
isti kot za ESS: enota VI/S/5a v okviru BMASK bo zagotavljala to funkcijo za
ESPG. Usklajeni sveženj prilagojenih storitev izvaja AT&S-Unternehmensstiftung/Team
4 Projektmanagement GmbH, nadzoruje pa ga zavod za zaposlovanje (AMS). Poleg
tega BMASK pomaga izvajalec tehnične pomoči, ki bo deloval tudi kot
nadzor na prvi stopnji. Vsi glavni dogovori in obveznosti so navedeni v pisnih
sporazumih.
Financiranje
31.                 
Na podlagi vloge Avstrije je predlagani prispevek
iz ESPG za usklajeni sveženj prilagojenih storitev
1 221 128 EUR, kar je 65 % skupnih stroškov. Dodelitev
sredstev iz Sklada, ki jo predlaga Komisija, temelji na informacijah, ki jih je
predložila Avstrija.
32.                 
Ob upoštevanju največjega možnega zneska
finančnega prispevka iz ESPG v skladu s členom 10(1) Uredbe (ES)
št. 1927/2006 in možnosti za prerazporeditev odobrenih sredstev Komisija
predlaga uporabo sredstev ESPG v celotnem navedenem znesku, ki se dodeli v
okviru razdelka 1a finančnega okvira.
33.                 
Po dodelitvi predlaganega zneska finančne
pomoči bo za dodelitve v zadnjih štirih mesecih leta ostalo na voljo
več kot 25 % največjega letnega zneska, namenjenega ESPG, v
skladu s členom 12(6) Uredbe (ES) št. 1927/2006.
34.                 
S tem predlogom za uporabo sredstev ESPG Komisija
začenja poenostavljeni postopek tristranskih pogovorov v skladu s
točko 28 Medinstitucionalnega sporazuma z dne
17. maja 2006, da bi se doseglo soglasje obeh vej proračunskega
organa glede potrebe po uporabi sredstev ESPG in glede potrebnega zneska.
Komisija poziva prvo od obeh vej proračunskega organa, ki bo na ustrezni
politični ravni dosegla soglasje o osnutku predloga za uporabo sredstev,
naj o svojih namerah obvesti drugo vejo in Komisijo. V primeru nestrinjanja ene
od obeh vej proračunskega organa bo sklican uraden tristranski sestanek.
35.                 
Komisija ločeno pripravi zahtevek za
prerazporeditev za vnos posebnih odobritev za prevzem obveznosti v
proračun za leto 2011 v skladu s točko 28 Medinstitucionalnega
sporazuma z dne 17. maja 2006.
Vir odobritev plačil 
36.                 
Po tem, ko sta obe veji proračunskega organa
sprejeli odločitvi glede zneska v skupni vrednosti 777 390 EUR, in ob
upoštevanju štirih zadev v skupni vrednosti 38 308 155EUR, ki jih
trenutno obravnava proračunski organ, ostaja na voljo za proračunsko
vrstico 04.0501 ESPG znesek 8 523 405 EUR. Ta razpoložljivi znesek bo
uporabljen za kritje zneska 1 221 128 EUR, potrebnega za to vlogo.
Predlog
SKLEP EVROPSKEGA PARLAMENTA IN SVETA
o uporabi sredstev Evropskega sklada za
prilagoditev globalizaciji v skladu s točko 28 Medinstitucionalnega
sporazuma z dne 17. maja 2006 med Evropskim parlamentom, Svetom in
Komisijo o proračunski disciplini in dobrem finančnem poslovodenju
(vloga EGF/2010/008 AT/AT&S, Avstrija)
EVROPSKI PARLAMENT IN SVET EVROPSKE
UNIJE STA –
ob upoštevanju Pogodbe o delovanju
Evropske unije,
ob upoštevanju Medinstitucionalnega sporazuma
z dne 17. maja 2006 med Evropskim parlamentom, Svetom in Komisijo o
proračunski disciplini in dobrem finančnem poslovodenju[12]
in zlasti točke 28 Sporazuma,
ob upoštevanju Uredbe (ES) št. 1927/2006
Evropskega parlamenta in Sveta z dne 20. decembra 2006 o ustanovitvi
Evropskega sklada za prilagoditev globalizaciji[13]
in zlasti člena 12(3) Uredbe,
ob upoštevanju predloga Komisije[14],
ob upoštevanju naslednjega:
(1)       Evropski sklad za
prilagoditev globalizaciji (ESPG) je bil ustanovljen za zagotavljanje dodatne
podpore presežnim delavcem, odpuščenim zaradi velikih strukturnih sprememb
v svetovnih trgovinskih tokovih, ki so posledica globalizacije, ter za
pomoč pri njihovi ponovni vključitvi na trg dela.
(2)       Področje uporabe ESPG je
bilo za vloge, vložene po 1. maju 2009, razširjeno, da bi vključili
pomoč za delavce, ki so bili odpuščeni neposredno zaradi svetovne
finančne in gospodarske krize.
(3)       Medinstitucionalni sporazum z
dne 17. maja 2006 omogoča uporabo sredstev ESPG do letne zgornje
meje v višini 500 milijonov EUR.
(4)       Avstrija je
11. marca 2010 vložila vlogo za uporabo sredstev ESPG v zvezi s
presežnimi delavci v podjetju AT&S, do 22. februarja 2011 pa jo
je dopolnila z dodatnimi informacijami. Navedena vloga izpolnjuje zahteve za
določitev finančnih prispevkov iz člena 10 Uredbe (ES)
št. 1927/2006. Komisija zato predlaga zagotovitev zneska v višini
1 221 128 EUR.
(5)       Zato je treba uporabiti
sredstva ESPG, da se zagotovi finančni prispevek za vlogo, ki jo je
vložila Avstrija –
SPREJELA NASLEDNJI SKLEP:
Člen 1
V okviru splošnega proračuna Evropske
unije za proračunsko leto 2011 se iz Evropskega sklada za prilagoditev
globalizaciji (ESPG) zagotovi vsota 1 221 128 EUR v odobritvah za
prevzem obveznosti in odobritvah plačil.
Člen 2
Ta sklep se objavi v Uradnem listu Evropske
unije.
V [Bruslju/Strasbourgu],
Za Evropski parlament                                  Za
Svet
Predsednik                                                     Predsednik
[1]               UL C 139, 14.6.2006, str. 1.
[2]               UL L 406, 30.12.2006, str. 1.
[3]               V skladu s tretjim odstavkom člena 3 Uredbe
(ES) št. 1927/2006.
[4]               Tiskano vezje (PCB) je elektronska komponenta, ki je
potrebna v mnogih elektronskih industrijah, kot so elektronska in
računalniška industrija (mobilni telefoni, digitalne kamere idr.),
industrija medicinskih pripomočkov in avtomobilska industrija.
[5]               Avstrijske delavske ustanove so aktiven instrument
politike trga dela v Avstriji, namenjene izboljšanju položaja iskalcev
zaposlitve na trgu dela. Temeljijo na členu 18 zakona o zavarovanju za
primer brezposelnosti (Arbeitslosenversicherungsgesetz) in izvajanju
direktiv urada za trg dela (AMS). Zadnja direktiva AMS je na voljo na: http://www.ams.at/_docs/001_ast_RILI.pdf.
[6]               Štiri avstrijske industrijske dežele so Štajerska,
Spodnja Avstrija, Zgornja Avstrija in Predarlška.
[7]               Informacije so bile prejete v zvezi z vlogo EGF/2010/007
AT Steiermark-Niederösterreich.
[8]               V skladu s členom 18 zakona o zavarovanju v primeru
brezposelnosti (Arbeitslosenversicherungsgesetz, ALVG) je udeležba
delavca v ustanovi omejena na 156 tednov (tri leta) z možnostjo njenega
podaljšanja na 209 tednov (štiri leta) v posebnih primerih (ljudje, stari nad
50 let, ali ljudje na daljših programih za doseganje kvalifikacij).
[9]               Na podlagi člena 18 zakona o nadomestilu v primeru
brezposelnosti (Arbeitslosenversicherungsgesetz, ALVG).
[10]             Na podlagi člena 18 zakona o nadomestilu v primeru
brezposelnosti (Arbeitslosenversicherungsgesetz, ALVG).
[11]             Spletna stran ÖGB http://www.sozialpartner.at/sozialpartner/Sozialpartnerschaft_mission_en.pdf.
[12]             UL C 139, 14.6.2006, str. 1.
[13]             UL L 406, 30.12.2006, str. 1.
[14]             UL C […], […], str. […].